《偈六十九首》
宋代·释道宁

全提正令，匝地风生。
把定要津，孰分优劣。
三玄料简，未称衲僧。
五位君臣，殊乖道体。
平实无事，诳謼闾阎。
入理深谈，黏皮带骨。
纤毫不动，空劫已前。
数量难该，凭何话会。
几回抛向众人前，千眼大悲觑不见。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。